Seven Bridges Road

«**Seven Bridges Road**» er ein song skriven av den amerikanske musikaren Steve Young, spelt inn i 1969 for hans *[[Rock Salt & Nails]]*. Han har sidan blitt spelt inn av mange andre artistar, mellom anna av Eagles i 1980.

## Bakgrunn
Steve Young var inspirert til å skrive «Seven Bridges Road» under eit opphald i Montgomery i Alabama tidleg i 1960-åra: i følgje Young «viste nokre vener meg ein veg ut av byen...etter du hadde kryssa sju bruer var du i eit område med ein skogsveg. Skjeggvifteblomar hang i trea og det var gamle gardar med gamle gjerde og gravplassar og kyrkjer og bekkar. Det verka som ein Disney-fantasi. Folk drog dit for å kome seg unna alt. Eg trudde venene mine fann på namnet 'Seven Bridges Road', men eg fann seinare ut at han hadde hatt dette namnet i over hundre år.»

Young skreiv «Seven Bridges Road» i midten av 1960-åra. «Seven Bridges Road» var opphavleg ikkje meint for albumet *Rock Salt & Nails*, då produsenten Tommy LiPuma ikkje ønskte at han skulle spele originale songar, berre tolke andre viser og countrystandarar.

Young sa: «Ein dag var me tom for songar å spele inn i studio... Eg byrja å spele 'Seven Bridges Road'. LiPuma sa 'Du *veit* eg ikkje vil høyre originale ting. Men [gitaristen] James Burton sa: 'Hei, denne songen er bra og han er klar, la oss spele han inn... Etter han var innspelt innrømde LiPuma at songen var god, original eller ikkje.» Etter *Rock Salt & Nails*, spelte Young inn songen to gonger til, i 1972 på albumet *Seven Bridges Road* og i 1978 på *No Place to Fall*.

## Eagles-versjonen
Eagles spelte inn «Seven Bridges Road» for *[[Eagles Live]]*, og etterlikna Iain Matthews-versjonen frå 1973. Bandmedlemmet Don Felder, sa at då  Eagles først byrja å spele på stadion, varma gruppa opp til konserten i garderoben me å synge «Seven Bridges Road». Kvar konsert opna med at dei fem medlemmane song «Seven Bridges Road» acapella inn i ein enkel mikrofon. Felder hugsa at det «blåste [publikum] bort. Det var alltid ein samlande augneblink, alle fem stemmene kom saman i harmoni.»  Etter albumet *[[albumet Hotel California|Hotel California]]* kom ut erstatta tittelsporet «Seven Bridges Road» som konsertopnaren til Eagles. Songen vart henta inn att i 1980 og gjeven ut på *[[Eagles Live]]* i november 1980. Versjonen vart gjeven ut som singel med «The Long Run» (live) som B-side. Singelen nådde 21. plassen på den amerikanske ''Billboard'' Hot 100 og vart den siste topp 40-hitten deira fram til «Get Over It» i 1994. «Seven Bridges Road» vart òg den tredje Eagles-singelen som gjekk inn på ''Billboard'' C&W-lista med ein 55. plass.

## Andre versjonar
* 1970 - Eddy Arnold på albumet hans *Standing Alone*
* 1970 - Joan Baez på albumet hennar *[[One Day at a Time av Joan Baez|One Day at a Time]]* som ein duett med Jeffrey Shurtleff
* 1970 - Rita Coolidge på albumet hennar *[[Rita Coolidge av Rita Coolidge|Rita Coolidge]]*
* 1970 - Tracy Nelson/Mother Earth på albumet hennar *[[Bring Me Home av Tracy Nelson|Bring Me Home]]*
* 1973 - Ian Matthews på albumet hans *[[Valley Hi av Iain Matthews|Valley Hi]]*
* 1981 - Neal Hellman på albumet hans *Appalachian Dulcimer Duets*
* 1982 - Josh Graves på albumet hans *King of the Dobro*
* 1982 - Lonzo and Oscar på albumet deira *Old and New Songs*
* 1983 - Atlanta spelte inn «Seven Bridges Road» under innspelinga til *[[Pictures av Atlanta|Pictures]]*, men han vart berre gjeven ut som B-side til singelen «Sweet Country Music» (#5 C&W 1984)
* 1990 - The Carter Family på albumet deira *Wildwood Flower*
* 1996 - FireHouse på albumet deira *[[Good Acoustics]]*
* 1998 - Ricochet
* 2001 - Dolly Parton på albumet hennar *[[Little Sparrow]]*. Parton var ein fan av Eagles-versjonen på grunn av harmoniane. Ho song harmoni med systrene Becky og Sonya Isaacs.
* 2003 - Jimmy Bowen & Santa Fe på albumet deira *A Place So Far Away*
* 2006 - Dolly Parton-samlinga *The Acoustic Collection: 1999-2002* inneheld ein miks av *[[Little Sparrow]]*-versjonen med vokal av Kasey Chambers, Norah Jones og Sinéad O'Connor.
* 2007 - Alan Jackson spelte inn songen for albumet *[[Live at Texas Stadium]]* med George Strait og Jimmy Buffett.
* 2007 - Nash Street på albumet deira *Carry On*

## Kjelder

**Denne artikkelen bygger på «[[:en:Seven Bridges Road|Seven Bridges Road]]» frå ,  den 18. oktober 2015.* 
*** oppgav desse kjeldene:*
* 
* 

## Bakgrunnsstoff
*